અમદાવાદ: શહેરના સેટેલાઈટના જોધપુર વિસ્તારમાં એક બિલ્ડિંગના પાંચમા માળે અાવેલી ઓફિસમાં અાજે વહેલી સવારે પાંચ વાગ્યાના સુમારે અચાનક અાગ ફાટી નીકળતાં ભારે દોડધામ મચી ગઈ હતી. ફાયરબ્રિગેડના સૂત્રોના જણાવ્યા અનુસાર અા અંગેની વિગત એવી છે કે સેટેલાઈટના જોધપુરમાં નંદનવન એપાર્ટમેન્ટના પાંચમા માળે અાવેલી એક ઓફિસમાં અાજે વહેલી સવારે પાંચ વાગ્યે અચાનક જ અાગ ફાટી નીકળી હતી. અાગ જોતજોતામાં જ ઓફિસમાં પ્રસરતા ફર્નિચર, કમ્પ્યૂટર તેમજ મહત્વના દસ્તાવેજો બળીને ખાખ થઈ ગયા હતા.